kardosdrur/scandi-wiki huggingface dataset:
Vive

Vive er en landsby ved Mariager Fjord, med 144 indbyggere, beliggende 5 kilometer vest for Hadsund.

Etymologi 
Vive nævnes allerede i 1268 som Vifø. Navnets oprindelse er usikker, men den menes afledt af wif, der angiver et krumt areal.

Historie 
I 1682 bestod Vive af 20 gårde, 1 hus med jord og 8 huse uden jord. Det samlede dyrkede areal udgjorde 412,2 tønder land skyldsat til 63,71 tønder hartkorn. Dyrkningsformen var græsmarksbrug med tægter.

I midten af 1800-tallet havde Vive Kirke, præstegård, skole, kro og vandmølle.

Omkring århundredeskiftet (1900) blev Vive beskrevet således:
Vive (1268: Vifø), ved Landevejen, med Kirke, Præstegd. („Marienborg“), Skole, Forskole, 2 Købmandsforretn. og Vandmølle.
Vive vandmølle lå ca 500 m nord for landsbyen ved Vive Møllebæk, der fra nord strømmede sydpå gennem landsbyen til Mariager Fjord. Selve landsbyen lå i øst-vestlig retning langs landevejen, der forløb parallelt med fjorden. Kirke og præstegård lå i landsbyens vestlige ende, mens skole og smedie lå omtrent midt i landsbyen syd for landevejen.

I 1924 blev Vive beskrevet således:
Vive (1268: Vifø), med Kirke, Præstegd. („Marienborg“), Skole med Forskole (ombygg. 1905), 3 Kbmdshdlr., Forsamlingshus, (opf. 1912) og Vandml.

Noter

Litteratur 
 Vibeke Dalberg og John Kousgård Sørensen: Stednavneforskning 2; København 1979; 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 
 J.P. Trap: Statistisk-topographisk Beskrivelse af Kongeriget Danmark, Andet Bind; Kjøbenhavn 1859

Landsbyer i Mariagerfjord Kommune
Byer og bydele med genforeningssten
Nanette Burstein

Nanette Burstein (født 23. maj 1970) er en amerikansk film-og tv-instruktør. Burstein har produceret, instrueret og co-instrueret mange dokumentarfilm, der har vundet hende mange priser og nomineringer, herunder en oscarnominering for bedste dokumentar og Sundance Special Jury Prize for Dokumentar.

Burstein studerede film på New York Universitys Tisch School of the Arts.

Hun bor i New York og er medejer af en Manhattan bar The Half King, med Scott Anderson og Sebastian Junger. Nanette er gift og mor til en datter.

I 2010 instruerede hun filmen Going the Distance med Justin Long og Drew Barrymore.

Eksterne henvisninger 
 

Filminstruktører fra USA
Personer fra New York
Christian Clasen

Christian Clasen (ca. 1718 i Laage i Mecklenburg-Güstrow – 5. januar 1796 i Christiania) var en dansk officer.

Han blev født i Laage i Mecklenburg i nærheden af Rostock, hvor hans fader var præst. Efter at have studeret i Rostock trådte han i dansk militær tjeneste og udnævntes 1742 til fændrik réformé ved det jyske hvervede
infanteriregiment, ved hvilket han forinden stod som sergent. Han blev adjudant året efter, virkelig fændrik 1744, samme år sekondløjtnant og 1752 premierløjtnant. 1756 erholdt han tilladelse til at gå i fransk tjeneste, hvorhos der tillagdes ham karakter som overkonduktør af Fortifikationen og 1757 som ingeniørkaptajn. Han gjorde tjeneste ved den franske hær i Syvårskrigen indtil 1762 og udnævntes i 1761 til virkelig ingeniørkaptajn ved den holstenske fortifikationsetat, med hvilken charge han overgik til det 1763 ved samling af fortifikationsetaterne for Danmark, Holsten og Norge oprettede Ingeniørkorps. I 1762 blev han tillige generaladjudant hos generalfeltmarskal grev Claude-Louis de Saint-Germain. Efter i 1772 at være udnævnt til virkelig ingeniørmajor blev han samme år chef for det norske ingeniørdetachement, i hvilken stilling, som han beklædte til sin afgang fra krigstjenesten, han tillige ledede økonomien ved Norges geografiske opmåling fra dennes stiftelse i 1773 og fra 1780 var 1. direktør, fra 1788-95 enedirektør ved opmålingen. 1775 var han imidlertid blevet udnævnt til oberstløjtnant af infanteriet, 1779 til karakteriseret oberst og 1788 til generalmajor. Han erholdt afsked fra Ingeniørkorpset 27. december 1793 og døde i Christiania 5. januar 1796.

Clasen helligede megen tid til matematiske og krigsvidenskabelige studier og skrev talrige værdifulde afhandlinger, særlig vedrørende matematikkens praktiske anvendelse på militære problemer, der gjorde hans navn kendt i vide kredse. Chr. Clasen var ugift.

Han er begravet på Aker Kirkegård.

Kilder 
 V.E. Tychsen, "Christian Clasen", i: C.F. Bricka (red.), Dansk Biografisk Lexikon, København: Gyldendal 1887-1905.
 J.H. Rawert, Det danske Krigsbibliothek, III, s. 65.
 Diderich Hegermann, Den norske militære mathematiske Skoles Historie, s 51, 94 og 102.
 Christen de Seue, Hist. Beretn. om Norges geogr. Opmaaling''.

Generalmajorer fra Danmark
Danskere i 1700-tallet
Personer i oplysningstiden
Ingeniørofficerer fra Danmark
Personer i Dansk Biografisk Leksikon
GW Shimano-Sidermec

GW Shimano-Sidermec (UCI-holdkode: DRA) er et colombiansk (tidligere italiensk) indregistreret kontinentalhold, der deltager i cykelløb i UCI Continental Circuits og i UCI ProSeries, når de bliver inviteret. Gianni Savio er manager på holdet.

Rytterne

2022

Sejre

2021

Sejre

2020

Sejre

2019

Sejre

2018

Sejre

Eksterne henvisninger 

Cykelhold fra Italien
Etableret i 1996
Xacobeo-Galicia

Xacobeo Galicia var et professionelt kontinental-cykelhold fra Spanien. De cyklede i UCI Europe Tour og i UCI ProTour, når de fik wildcard. Holdet blev annonceret 11. juli 2006 som Fundación Ciclismo Galego, efter fire af de ni spanske hold havde trukket sig fra sporten. Xacobeo Galicia blev styret af Rodrigo Rodriguez med assistance fra sportsdirektørerne Álvaro Pino, Jesús Blanco Villar og José Angel Vidal.

Holdet modtog wildcards til Vuelta a España i 2007 og 2008.

Holdet forsvandt i 2010 efter Xunta de Galicia trak sig som sponsorer.

Etableret i 2007
Ophørte cykelhold fra Spanien
Den lille gade

Den lille gade er et oliemaleri fra omkring 1657/8 af den hollandske maler Johannes Vermeer. Maleriet er 54,3 cm højt og 44 cm bredt. Det forestiller en lille idyllisk gade i Vermeers hjemby Delft. Maleriet er på Amsterdam Rijksmuseum.

Motiv og beskrivelse 
I forgrunden ses en brolagt gade. I baggrunden ses i højre side et hus fra gavlen og i venstre side to indgange til huse og andre bygninger. Huset til højre har en facade af mursten, en trappegavl og langs taget nogle udskæringer, der kunne minde om skydeskår. Venstre side af facaden leder i lav højde over til nabohuset. De fleste af husets skodder er lukkede, og kun gennem den åbne døråbning kan beskueren få et glimt af, hvad der sker indenfor. I døråbningen sidder en kvinde i færd med at kniple. Foran huset knæler to børn optaget af leg. Gennem åbningen til gården ses en tjenestepige i færd med hente noget fra en tønde.

Vermeer har her skabt et idyllisk billede af hjemlig ro, hvor kvindesysler og leg beskæftiger kvinder og børn i sikker nærhed af hjemmet. Det indskriver sig i tidens huslige ideal, hvor kvinder flittigt og arbejdsomt beskæftiger sig med håndarbejde eller husholdning, mens de skaber et trygt og kærligt fristed for børnene i deres varetægt.

Mange forslag og en del polemik har omgærdet en præcis identifikation af gaden Vermeer malede. Det er sandsynlig omsonst, eftersom gaden nok snarere er en imaginær kombination af arkitektur fra forskellige steder, som Vermeer sammenbragte for at skabe sin harmoniske komposition. Muligvis har to af hans egne børn poseret som de to legende børn i forgrunden.

Oprindelse 
Vermeers mæcen Pieter van Ruijven (1624-1674) fik sandsynligvis maleriet direkte fra Vermeer. Maria de Knuijt arvede det, og det gik til deres datter Magdelene van Ruijven (1655-1681) og hendes mand Jacob Dissius (1653-1695). Jacob Dissius solgte det (for 72 eller 48 gylden) sammen med andre Vermeer malerier i 1696 til en ukendt køber. Den 8. april 1800 dukkede det op og blev solgt til kunstsamleren Pieter van Winter, og efter hans død gik det til Lucretia Johanna van Winters (1785-1845) omfattende kunstsamling. Lucretia van Winter giftede sig i 1822 med Hendrik Six, og efter deres død (1845 & 1847) gik maleriet i arv til deres to sønner. Kun den yngste (Jan Pieter) giftede sig og stiftede familie, og da han døde i 1899 gik maleriet i arv til hans søn Jan Six. Jan Six satte maleriet på auktion den 12. april 1921, men opnåede ikke sin mindstepris på en million gylden. I stedet besluttede Jan Six at udstille maleriet på Louvre i Paris for at tiltrække potentielle købere, men denne taktik mislykkedes. I 1921 købte den hollandske rigmand Henri Deterding maleriet for 625.000 gylden og donerede det til den nederlandske nation. Det er i dag udstillet på nationalmuseet i Amsterdam.

Referencer og litteratur 
 Vermeer: The Complete Works. Arthur K. Wheelock. 1998. 
 Vermeer: The Complete Paintings. Norbert Schneider. 2010.

Eksterne henvisninger 
 Den lille gade på Rijksmuseum   
 Den lille gade på Essential Vermeer  

Malerier af Johannes Vermeer
Malerier fra 1658
Malerier fra Rijksmuseum
Arboform

Arboform (efter latin arbor = "træ") er en bioplast, der hovedsageligt er fremstillet af trædelene lignin og cellulose. Arboform kaldes også "flydende træ". Lignin er et restprodukt fra papirproduktionen.

Det tyske firma TECNARO GmbH har startet en produktion af arboform. Ligninet blandes med naturfibre fra træ, hamp eller hør og naturlige tilsætningsstoffer som voks. Materialet kan sprøjteformes og anvendes til næsten alle de samme formål som traditionelle plasttyper.

Arboform kan også anvendes til legetøj, da der er lavet en variant som er svovlfattig og modstandsdygtig overfor vand og spyt.

Kilder/referencer

Se også 
 Accoya-træ

Eksterne henvisninger 
Information om Arboform

Træ
Anne Lolk Thomsen

Anne Lolk Thomsen (født 15. maj 1983) er en dansk roer og tidligere kajakroer. Hun nåede blandt andet at blive verdensmester i toerkajak flere gange, inden hun stoppede i kajakken i slutningen af 2009. Herefter påbegyndte hun et samarbejde med roeren Juliane Elander Rasmussen, og parret kvalificerede sig til OL i London 2012.

Anne Lolk begyndte at ro kajak som tiårig i Troense Kajakklub på Tåsinge og roede for det danske landshold i perioden 2002-09. Hendes bedste resultater kom i toerkajak (K2), først sammen med Mette Barfoed og senere sammen med Henriette Engel Hansen. Hun har vundet VM på maratondistancen med begge disse: Barfoed i 2006 (samt sølv i 2003 og 2004 og bronze i 2005) og Engel i 2007, 2008 og 2009. På de korte distancer var hendes bedste sølv ved EM i 1000 m K2 med Barfoed i 2005 og 2006. 

Hun stoppede sin kajak-karriere efter 2009-sæsonen. Få måneder efter påbegyndte hun et samarbejde med roeren Juliane Elander. Dette samarbejde skulle på to år føre parret og letvægtsdobbeltsculleren til en OL-kvalifikation i 2011. Dette lykkedes, da de i B-finalen ved VM i Bled sikrede sig den fornødne 2. plads, som var OL-kravet.

Noter

Eksterne henvisninger 
Officiel hjemmeside
Hjemmeside for Lolk og Elander

 

Roere fra Danmark
Olympiske roere fra Danmark
Kajakroere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Andreas Sigismund Marggraf

Andreas Sigismund Marggraf (født 3. marts 1709 i Berlin, død 7. august 1782 sammesteds) var en tysk kemiker.

Marggraf studerede kemi, blev medlem af Videnskabsakademiet i Berlin og 1760 formand for dettes fysikalske klasse. Han har fortjenesten af på ny at have henvendt kemikernes opmærksomhed på kemisk analyse ad den våde vej; han efterviste, at lerjord og magnesium har reaktioner, som er ganske forskellige fra kalkens reaktion, påviste adskillige af de ejendommelige forhold, som natron viser, godtgjorde sammensætningen af gips, anstillede undersøgelser over fosforets forhold til metaller, svovl og syrer og meddelte iagttagelser over fosforescerende stene. Han viste også, hvorledes rent sølv lader sig fremstille af klorsølv. For den tekniske kemi var Marggrafs virksomhed også af stor betydning; han anstillede forsøg over fremstillingen af forskellige metallegeringer til teknisk brug og gjorde adskillige iagttagelser, der var af betydning for farveriet. Ganske særlig betydningsfuld var hans påvisning af runkelroernes sukkerholdighed og den måde, hvorpå de kunde anvendes til sukkerfabrikation. Marggrafs afhandlinger findes væsentligst i Berlin-Akademiets skrifter for årene 1747—79. Han samlede de fleste af dem under titlen Chymische Schriften (2 dele 1761 og 1767).

Kilder 

 

Kemikere fra Tyskland
Tyskere i 1700-tallet
Personer i oplysningstiden
Personer fra Berlin
Salmonsens
Ignazio Abate

Ignazio Abate (født 12. november 1986 i Sant'Agata de' Goti) er en italiensk fodboldspiller som spiller for AC Milan i Serie A, som primært spiller som højre back.

Karriere

Klub 
Abate startede karrieren i juniorafdelingen til Milan i 2003. Han spillede aldrig nogen kampe i Serie A, men én i både Champions League og Coppa Italia, mod Celta Vigo og Sampdoria. 

I 2004 blev han lånt ud til Napoli, som dengang spillede i Serie C1. Han imponerede stort, og blev lidt i Serie A. Han blev senere udlånt til Serie B-holdet Piacenza. Året efter blev han lånt ud til Serie B-klubben,Modena. Han spillede i alle kampe i serien, hvilket førte ham tilbage til Serie A, denne gang med Empoli under delejerskab med Milan.

Eksterne henvisninger 

 
 Abates spillerprofil på AC Milans hjemmeside

Fodboldspillere fra Italien
Fodboldspillere fra AC Milan
Fodboldspillere fra S.S.C. Napoli
Fodboldspillere fra UC Sampdoria
Fodboldspillere fra Piacenza Calcio
Fodboldspillere fra Torino FC
Olympiske fodboldspillere fra Italien
Fodboldspillere fra Empoli F.C.
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Største brøks metode

Største brøks metode, er en valgmetode, der anvendes til at udregne antallet af mandater, der tilfalder hvert parti i et valg ud fra partiernes stemmetal. Metoden er en af flere, der anvendes ved forholdstalsvalg, dvs. valg, hvor man forsøger at tildele mandater til partierne, således at partierne har tilnærmelsesvis samme forhold mellem deres tildelte mandater og deres stemmetal. Metoden anvendes til at udregne antallet af tillægsmandater ved danske folketingsvalg. Reglerne er fastlagt i folketingsvalgloven.

Metoden 
Ved denne metode betragtes stemmetallet for hver liste divideret med det samlede stemmetal, og dette ganges med antallet af mandater der skal fordeles. De herved fremkomne kvotienter angiver, hvor mange mandater hvert parti skulle have, hvis man kunne have brøkdele af mandater. 

Til en start giver man så hver liste et ental mandater svarende til heltalsdelen af den fremkomne kvotient, og derefter tildeles de resterende mandater til listerne med de største brøkdele, indtil alle mandaterne er fordelte. Såfremt denne fordeling ender med at der er for mange lister med samme brøkdel når de allersidste mandater skal fordeles, foregår fordelingen ved lodtrækning.

Eksempel 
Der skal fordeles 13 mandater imellem 5 partier, som til sammen har fået 855.000 stemmer.

Abnormaliteter 
Der kan forekomme visse artefakter ved metoden, fx at et parti kan miste et mandat, hvis det totale antal mandater forøges.

Anvendelse i forbindelse med fordeling af tillægsmandater ved danske folketingsvalg 
Ved Opgørelse af folketingsvalg fordeles de første 135 mandater som kredsmandater.
Herefter fordeles tillægsmandater til de partier, som er nået over en af de tre spærregrænser ved at udregne fordelingen af mandater for de samlede 175 mandater minus antallet af valgte løsgængere ved hjælp af største brøks metode.  Derefter fordeles de 40 tillægsmandater til de partier, som ved fordelingen af kredsmandater ikke har opnået nok mandater. Det kan forekomme, at et parti har fået flere kredsmandater end det efter største brøks metode er berettiget til. Sker det, så gentages beregningen, men hvor man udelader partiet og dets kredsmandater fra beregningen.

Se også
Folketingsvalg
 D'Hondts metode

Eksterne Henvisninger 
 Lov om valg til Folketinget
 Lidt elementær valgmatematik

Danmarks politik
Folketinget
Charlie Day

Charles Peckham "Charlie" Day (født 9. februar 1976) er en amerikansk tv-og film-skuespiller, fra Middletown, Rhode Island, bedst kendt for at spille Charlie Kelly i It's Always Sunny in Philadelphia.

Tidlige liv 
Day blev født i New York City i New York. Hans mor, Mary (født Peckham), er klaverlærer på Pennfield School, i Portsmouth på Rhode Island, og hans far, Thomas Charles Day, er en engelsk/musik lektor ved Salve Regina University i Newport, RI.  Day tilbragte det meste af sin barndom i Middletown, Rhode Island og gik på The Pennfield Skole og fik sin gymnasieeksamen fra Portsmouth Abbey School, begge i Portsmouth. Bagefter gik han på Merrimack College i Massachusetts, hvor han spillede baseball.

Karriere 
Ud over at spille Charlie Kelly i den populære FX-tv-serie It's Always Sunny in Philadelphia, er han også seriens producent og en af dens forfattere. Han har også optrådt i adskillige andre tv-programmer Aftenvagten, Law & Order og Reno 911!.
Han medvirkede i New Line Cinemas Horrible Bosses i juli 2011, overfor Jennifer Aniston, Jason Bateman, Jason Sudeikis, Colin Farrell og Jamie Foxx.  Han havde også en rolle i filmen Going the Distance fra 2010, sammen med Justin Long, Jason Sudeikis og Drew Barrymore.

Privat liv 
Day er gift med Mary Elizabeth Ellis, skuespillerinden, der spiller en tilbagevendende karakter i It's Always Sunny in Philadelphia, siden marts 4, 2006. Ellis spiller "The Waitress", en medarbejder på en café, med hvem Days karakter har en ekstrem besættelse. De mødtes i 2001 og er kommet sammen i hvert fald siden 2004, da Day og Ellis optrådte i Reno 911 sammen og portrætteret incestuøse søskende. Parret venter deres første barn i december 2011. 
Når han ikke arbejder er Day en ivrig musikentusiast. Han nyder at lytte til et udvalg af musik fra alle forskellige genrer og lærte at spille klaver under opvæksten. Han har skrevet noget af musikken, der optræder i It's Always Sunny in Philadelphia .

Film og fjernsyn

Referencer

Eksterne henvisninger 

 

Filmskuespillere fra USA
Dispache

Dispache [-’pasj] (af fr., italiensk dispaccio, en besørgelse) betegner efter nordisk og tysk søretssprogbrug den opgørelse af en indtruffen søskades årsager og omfang, som foretages, hvor der er spørgsmål om almindelig havari eller om søforsikring. Dispache opgøres i de fleste lande af en person, dispachør, som særlig beskæftiger sig med sådanne forretninger, og som (uden for England og Nordamerika) har offentlig ansættelse eller autorisation, hvorfor dispache også har en vis offentlig troværdighed, men dog kan tilsidesættes af domstolene. I Danmark og Norge beskikkes dispachører af det offentlige efter at have bestået en særlig eksamen, i 1916 fandtes der kun tre i Danmark, men betydelig flere i Norge. I Sverige, hvor dispachørernes antal var fire, er dispachen forbindende, når der ikke inden en måned protesteres imod den.

Forsikring
Joachim Wedell-Wedellsborg

Joachim Wedell-Wedellsborg er navnet på flere personer:

 Joachim Wedell-Wedellsborg (officer) (1785-1860) – dansk baron og officer (Joachim Godske (Georg))
 Joachim Wedell-Wedellsborg (amtmand) (1860-1937) – dansk baron og amtmand (Joachim Godske)
Kriminalitetsforebyggelse

Kriminalitetsforebyggelse er en del af kriminalitetspolitiken i bredeste forstand, og har til formål at reducere, begrænse eller eliminere kriminalitet. Et forebyggende arbejde kan siges være at förhindra en negativ utveckling eller att problem uppstår. Det vil sige, at forebygge ved at handle, før der sker noget.

Referencer
Ellen Stampe

Ellen Stampe (født 1976) er en dansk forfatter, journalist og foredragsholder.
Under Pernille-sagen var hun tilknyttet Nyhedsavisen og dækkede sagen intensivt.
Hun driver nu bureauet Jysk Forfatterservice og arbejder freelance.
Stampe har skrevet journalistiske dokumentarbøger, blandt andet Mysteriet om Pernille om Pernille-sagen og bogen Tilst-sagen.
Hun holder foredrag om Pernille-sagen.

Biografi 
 Tilst-sagen, (2009)
 Mysteriet om Pernille, (2010)
 Marie – Direktør, millionær & mor (2010)
 De siger, jeg lyver (2010)
 Uegnet som far (2011)
 Morakker - fortællingen om den korrupte betjent (2012)

Henvisninger 

Faglitterære forfattere fra Danmark
Dansksprogede forfattere fra Danmark
Steve Marriott

Stephen Peter Marriott (30. januar 1947 – 20. april 1991), kendt som Steve Marriott, var en engelsk musiker, sanger og sangskriver. Steve Marriott er primært kendt som frontfigur i Small Faces og Humble Pie, hvori han var guitarist og forsanger i perioden fra 1965-69 (Small Faces) og 1969-1975 samt 1980-1981 (Humble Pie).

I Storbritannien blev Marriott et ofte fotograferet ikon for mod-kulturen som følge af sin position som forsanger i Small Faces i den sidste halvdel af 1960'erne. Marriott var inspireret af amerikanske artister som Buddy Holly, Booker T. & the M.G.'s, Ray Charles, Otis Redding, Muddy Waters and Bobby Bland. Senere i karrieren blev Marriott disillusioneret med musikindustrien og vendte ryggen til de store pladeselskaber, og optrådte i stedet på mindre spillesteder og pubber i og omkring London. 

Marriott døde den 20. april 1991 som følge af en brand, der formentlig var forårsaget af en cigaret. Han modtog posthumt i 1996 Ivor Novello Award for "Outstanding Contribution to British Music".

Referencer

Eksterne henvisninger 

 

Sangere fra England
Sangskrivere fra Storbritannien
Guitarister fra Storbritannien
Bornholms Museum

Bornholms Museum er et museum midt i Rønne på Bornholm. Museet skildrer Bornholms historie fra jægerstenalderen over Bornholm under svensk herredømme til russerne på Bornholm og Bornholms søfart. Der er specialudstillinger af  guldgubber og bornholmerure.

Museets forening blev stiftet i 1893, og året efter åbnede museet sine døre i den gamle sygehusbygning i Sct. Mortensgade 29. 1921-23 blev bygningen udvidet. Bygningen huser også museets arkiv og administration. 

Oprindeligt fungerede de bygninger der i dag huser museet sygehuset i Rønne. 

Udover det oprindelige museum i Rønne driver museet fire andre afdelinger:

 I 1950 købte Bornholms Museum Erichsens Gård i Laksegade 7 i Rønne, et købstadshus fra 1806 som blev fredet i 1919. Huset er blandt andet kendt for mange minder om kunstnerne Henning Pedersen, Kristian Zahrtmann og Holger Drachmann. Sidstnævnte giftede sig med en af Erichsens døtre, Vilhelmine Erichsen.

 I 1984 åbnede Bornholms Museum Landbrugsmuseet Melstedgård list syd for Gudhjem. Det er et "levende museum", en fredet bornholmsk bondegård der drives på gammeldags vis.

 I 1995 overtog museet den fredede L. Hjorth's Terracottafabrik i Krystalgade 5 fra 1859. Det er den ældste fungererende keramikfabrik i Danmark.

 Det fredede forsvarsanlæg Kastellet på Arsenalvej 8 blev i 2003 overtaget af Bornholms Museum. Det er Foreningen ”Kastellets Venner”, der driver museum i tårnet med kampvogn og kanoner.

Referencer

Eksterne henvisninger 
 Bornholms Museums hjemmeside
Monumenter
 Sankt Mortensgade 29 Hovedbygning af Bornholms Museum
 Melstedgård
 L. Hjorts Terracottafabrik
 Kastellet
 Information for mobile-aparater

Museum
Museer etableret i 1893
Statsanerkendte museer i Danmark
Kultur i Rønne
Bygninger, konstruktioner og anlæg i Rønne
Folketingets Retsudvalg

Folketingets Retsudvalg er et af udvalgene under Folketinget. 
Dets sagsområder er "rets- og politivæsen, herunder retsplejeloven, retsafgifter, straffelovgivning, almindelig formueret, herunder tinglysning, familieret, færdselslovgivning, dyreværn m.v.".
Desuden afgiver de indstilling om valg af Folketingets Ombudsmand.

 er Preben Bang Henriksen fra Venstre og Kristian Hegaard fra Radikale Venstre hhv. formand og næstformand for Retsudvalget.

Noter 

Retsudvalg